**Razlozi za provedbu savjetovanja u trajanju od 15 dana su:**

Nacionalni plan je srednjoročni strateški akt povezan s uvjetima koji omogućavaju provedbu fondova Europske unije u razdoblju od 2021. do 2027. godine, što znači da Republika Hrvatska neće moći prijavljivati rashode povezane s posebnim ciljevima sve dok se uvjet koji omogućuje provedbu ne ispuni.

Time Europska komisija nastoji osigurati da su sve sufinancirane operacije u skladu s političkim okvirom EU-a.

Osim uvjeta koji omogućavaju provedbu fondova EU u razdoblju od 2021. do 2027. godine, a koji su obuhvaćeni Nacionalnim planom, važnost donošenja Nacionalnog plana temelji se na potrebi kontinuiranog strateškog planiranja u području tržištu rada, obzirom da su strateški dokumenti u području zapošljavanja prestali važiti s 2020. godinom. Prema tome, kako bi se osigurao kontinuitet provedbe politika tržišta rada, važno je donijeti strateški dokument na kojem će se temeljiti provedba mjera i aktivnosti koje su u skladu s definiranim prioritetima javne politike. Prioriteti javne politike usmjereni su na učinkovito, razvijeno i uređeno tržište rada koje će omogućiti dostojanstven rad, ali i uvažiti posebne potrebe osoba koje su u nepovoljnom položaju na tržištu rada.